Loboscelidiinae

Loboscelidiinae er en underfamilie eller familie av broddveps i gruppen Chrysidoidea.

 Utseende 
Små (2–4 millimeter), forholdsvis spinkle, brunlige vepser uten metallisk glans. Hos denne gruppen er det stor forskjell på kjønnene, det har ført til at hanner og hunner i denne gruppen med dårlig kjent biologi har blitt ført til ulike slekter Kimsey, Lynn Siri (1988) Loboscelidiinae, new species and a new genus from Malaysia (Chrysidiidae, Hymenoptera). Psyche 95: 67-79 . Hannene er spinklere bygd og har en lang, tynn antenne, mens hunnens antenne er kort, flat og bred. Antennene er festet på en "hylle" i ansiktet og er knebøyde. Beina er ofte noe utvidete, særlig leggene. Hodet har en markert "hals", på thorax er "skuldrene" (tegulae) påfallende store, de dekker vingefestene.

 Levevis 
Ingenting er kjent med sikkerhet om biologien til disse sjelden innsamlede vepsene, men man antar at de kan snylte på egg av spøkelsesinsekter i likhet med den beslektede gruppen Amiseginae.

 Utbredelse 
Gruppen er utbredt i Sørøst-Asia og Australia.

 Systematisk inndeling 
Gruppen har tidligere blitt plassert i familiene Diapriidae, Figitidae eller som en familie for seg, Lophoscelidiidae.

 Ordenen vepser (vepser, humler, bier og maur) (Hymenoptera) 
 Underordenen stilkvepser (Apocrita)
 delgruppe broddvepser (Aculeata) 
 Overfamilien Chrysidoidea
 Familien gullvepser, Chrysididae 
 Underfamilien Loboscelidiinae 
 Slekten Loboscelidia Westwood, 1874
 Slekten Rhadinoscelidia Kimsey, 1988

 Referanser 

 Eksterne lenker 

 Artsdatabanken.no
 Chrysis.net – italiensk, engelskspråklig nettside om gullveps 
 Chrysididae på Tree of life

Kategori:Chrysididae